Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako galdera, biomasa-eskaintza eta -eskaera kudeatzeko mugaz gaindiko proiektuaren balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Pablo Azcona Molinet jaunak, Legebiltzarreko Erregelamenduan ezartzen denaren babesean, honako galdera hau aurkezten du, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

Azken hiru urteetan zehar, Nasuvinsa sozietate publikoak mugaz gaindiko lankidetzarako proiektu bat garatu du Europaren hego-mendebalderako, langai hartu duena toki-mailako biomasa-eskaintza eta -eskaera kudeatzeko eredu bat bultzatzea, bai eta sektorea garatzea ere, gure oihanetatiko energia garbi horren ekoizpenerako eta merkaturatzerako.

Horregatik guztiagatik zuzentzen zaio galdera hau bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari.

Zer balorazio egiten du Gobernuak langintza horren emaitzaz?

Iruñean, 2021eko irailaren 16an

Foru parlamentaria: Pablo Azcona Molinet